Il-Kummissjoni Ewropea - Stqarrija għall-istampa Nimplimentaw l-Aġenda Ewropea dwar il-Migrazzjoni: Rapporti ta' progress dwar il-Greċja, l-Italja u l-Balkani tal-Punent Strasburgu, il-15ta' dicembru 2015 Illum il-Kummissjoni ppubblikat tliet rapporti ta' progress dwar miżuri biex tiġi indirizzata l-kriżi tar- refuġjati u tal-migrazzjoni fl-Italja, fil-Greċja u matul ir-rotta tal-Balkani tal-Punent. Ir-Rapporti jivvalutaw il-progress dwar is-sistema hotspot u l-iskema ta' rilokazzjoni għall-Italja u l-Greċja u l- miżuri fid-Dikjarazzjoni tal-Mexxejja adottata wara l-Laqgħa tal-Mexxejja tal-Balkani tal-Punent fil- 25 ta' Ottubru. L-Aġenda Ewropea dwar il-migrazzjoni ppreżentat approċċ komprensiv għall-ġestjoni tal-migrazzjoni, inklużi serje ta' miżuri immedjati biex jindirizzaw il-kriżi migratorja fil-Mediterran. Il-Kummissjoni pproponiet approċċ hotspot biex jingħata appoġġ lill-Italja u lill-Greċja fir-reġistrazzjoni u l- ipproċessar tal-applikazzjonijiet għall-ażil. L-iskema ta' rilokazzjoni tipprovdi għar-rilokazzjoni ta' 160,000 persuna bi bżonn ċar ta' protezzjoni internazzjonali mill-Italja u mill-Greċja lejn Stati Membi oħra. F'Ottubru, il-Kummissjoni ħadet miżuri addizzjonali biex tindirizza l-bidla fil-flussi ta' migranti lejn ir-rotta tal-Balkani tal-Punent. Il-Kummissjoni sejħet laqgħa tal-Mexxejja fil-25 ta' Ottubru, li ġiet konkluża b'dikjarazzjoni konġunta dwar 17-il azzjoni immedjata biex tkun ipprovduta għajnuna umanitarja għall-migranti u jkunu ġestiti aħjar il-flussi migratorji matul ir-rotta. Il-Kapijiet tal-Istat jew tal-Gvern tal-Albanija, l-Awstrija, il-Bulgarija, il-Kroazja, l-Eks-Repubblika Jugoslava tal- Maċedonja, il-Ġermanja, il-Greċja, l-Ungerija, ir-Rumanija, is-Serbja u s-Slovenja ħadu sehem fil- laqgħa. Progress miksub mill-Greċja Tim dedikat tal-Kummissjoni li jaħdmu taħt it-tmexxija tad-Direttur Ġenerali tal-Kummissjoni għas- Servizz ta' Appoġġ għar-Riforma Strutturali (SRSS) bl-appoġġ tad-Direttorat Ġenerali għall- Migrazzjoni u l-Affarijiet Interni (DĠ HOME) ilu xhur fuq il-post, biex jaħdem id f'id mal-awtoritajiet Griegi biex iħaffef l-aċċess għall-finanzjament ta' emerġenza, itejjeb il-koordinazzjoni bejn l-atturi varji, jindirizza l-ostakoli amministrattivi u jiffaċilita l-kondiviżjoni tal-għarfien fuq il-ġestjoni tal- fruntieri u r-rilokazzjoni. L-SRSS kellu rwol importanti fit-tnedija tal-iskema tal-kiri tal-UNHCR, li seħħet fl-14 ta' Diċembru, biex tipprovdi 20,000 post ta' akkoljenza għall-applikanti tal-ażil fil- Greċja. L-SRSS kellu wkoll rwol importanti fit-tnedija mill-ġdid tal-programmi Griegi għar-ritorn furzat u r-Ritorn Volontarju Assistit. Minkejja l-progress li sar bl-appoġġ tal-Kummissjoni fuq il-post, għad baqa' ħafna xogħol xi jsir. Ġew identifikati ħames żoni hotspots mill-awtoritajiet Griegi f'Lesbos, Leros, Kos, Chios u Samos. S'issa, il-hotspot f'Lesvos biss huwa operazzjonali. Il-Greċja ħatret koordinaturi tal-hotspots u ħolqot kumitat ċentrali ta' koordinazzjoni, iżda trid tlesti l-kostruzzjoni tal-hotspots skont l-iskeda ta' żmien ippjanata, u ttejjeb l-organizzazzjoni tal-hotspots. L-Istati Membri għandhom ikomplu jappoġġjaw lill-Greċja billi l-esperti meħtieġa jagħmluhom disponibbli biex jiżguraw il-varar sħiħ tal-hotspots. Il- Frontex issa se jassisti lill-Greċja bir-reġistrazzjoni ta' migranti fir-reġjun tal-Fruntiera tat- Tramuntana billi timmobilizza gwardji tal-fruntiera addizzjonali u se tibgħat Timijiet ta' Intervent Rapidu fil-Fruntieri (RABIT- Rapid Border Intervention Teams) fil-gżejjer tal-Baħar Eġew, fuq talba tal-Greċja. Il-Greċja impenjat ruħha li żżid il-kapaċità ta' akkoljenza għal 30,000 post għall-applikanti għall- ażil fil-Greċja sal-aħħar tas-sena u se tkun appoġġata mill-UNHCR biex tipprovdi mill-inqas 20,000 oħra - prekundizzjoni biex l-iskema ta' rilokazzjoni ta' emerġenza taħdem. Fl-14 ta' Diċembru l- Kummissjoni Ewropea kkonkludiet ftehim mal-UNHCR dwar il-finanzjament ta' skema ta' kiri biex tkun ipprovduta kapaċità ta' akkoljenza ta' 20,000 permezz ta' finanzjament ta' EUR 80 miljun mill- Kummissjoni. Il-programm jiffinanzja wkoll l-istabbiliment ta' 7,000 post għall-ewwel akkoljenza fil- hotspots. Taħt dan il-programm il-Greċja qed tipprepara li tibda l-bini ta' 4,5000 spot ta' akkomodazzjoni addizzjonali fuq Lesvos, Leros u Kos. Il-Greċja ffirmat ukoll ftehim ta' għotja mal- Bank ta' Żvilupp tal-Kunsill tal-Ewropa għal kostruzzjoni ta' massimu ta' 700 post ta' akkoljenza f'Eleonas. B'kollox, sal-bidu ta' Jannar 2016, 35,000 post ta' akkoljenza għandhom ikunu disponibbli fil-Greċja - biex b'hekk jaqbżu l-impenn meħud mill-Greċja fil-Laqgħa tal-Mexxejja tal-Balkani tal- Punent li tgħamel 30,000 post disponibbli sal-aħħar tal-2015. L-Istati Membri qablu li jappoġġjaw lill-Greċja permezz tar-rilokazzjoni ta' 66,400 ruħ fi bżonn ta' protezzjoni internazzjonali. Ir-rilokazzjoni bdiet bil-mod ħafna, iżda kien hemm sinjali ta' titjib f'dawn l-aħħar ġimgħat. L-ewwel titjira ta' rilokazzjoni ħadet 30 applikant għall-ażil mill-Greċja għal- Lussemburgu fl-4 ta' Novembru. Mill-lum, 64 applikant għall-ażil kienu rilokati mill-Greċja. 370 kandidat ieħor għar-rilokazzjoni kienu rreġistrati u 297 applikazzjoni għar-rilokazzjoni ingħataw lil Stati Membri oħra għall-approvazzjoni. Disa' Stati Membri biss offrew postijiet lill-Greċja għar- rilokazzjoni, biex b'hekk jipprovdu għal 305 postijiet, waqt li 14-il Stat Membru ħatru Uffiċjali ta' Kollegament biex jappoġġaw il-proċess fuq il-post. L-Istati Membri iridu jżidu b'mod sostanzjali l- appoġġ tagħhom biex is-sistema taħdem sew. Permezz tal-ħidma rapida tal-Kummissjoni biex EUR 2.5 miljun isiru dispoibbli, il-Programm ta' Ritorn Volontarju Assistit permezz tal-IOM jista' jerġa' jibda f'Diċembru. Mill-bidu tal-2015, il-Greċja wettqet 16,131 ritorn furzat u 3,460 ritorn volontarju assistit ta' migranti ekonomiċi li ma kellhom l- ebda dritt għall-ażil fl-Ewropa. Il-Greċja għad ma għandhiex strateġija komprensiva għar-ritorn, u ma għandhiex kapaċitajiet suffiċjenti ta' detenzjoni fejn dawn huma meħtieġa biex iwaqqfu lin-nies milli jaħarbu qabel ir-ritorn tagħhom. Sitt żoni hotspots ġew identifikati mill-awtoritajiet Taljani f' Lampedusa, Pozzallo, Porto Empedocle/Villa Sikania, Trapani, Augusta u Taranto. Il-hotspot f'Lampedusa hija l-uniku sit operazzjonali s'issa, b'żewġ siti addizzjonali li mistennija jiftħu fi żmien qasir. Ix-xogħlijiet f'Taranto, Trapani u Augusta għadhom għaddejjin. L-Italja teħtieġ li tieħu miżuri biex iżżid l-effiċjenza tal- iskrinjar u t-teħid tal-marki tas-swaba' u ttejjeb is-sistema ta' trasferimenti miż-żoni hotspots. L- Operazzjoni Triton estiża fil-baħar Mediterran Ċentrali ikkontribwixxiet biex issalva 60,000 ruħ, b'titjib li sar biex jgħin l-iżbark fil-hotspots. Fil-preżent l-Italja għandha kapaċità ta' akkoljenza għal 93,000 applikant għall-ażil, inkluż fiż-żoni hotspots, u kienu identifikati faċilitajiet dedikati għal qabel ir-rilokazzjoni. Minkejja l-fatt li r-rilokazzjoni mill-Italja bdiet qabel tal-Greċja xorta għadha L-ewwel rilokazzjoni saret fid-9 ta' Ottubru b'19-il Eritrew li taru lejn l-Iżvezja. Minn dakinhar saru 125 trasferiment ieħor. L-Italja identifikat 186 kandidat ieħor għar-rilokazzjoni u ppreżentat 171 kandidat lill-Istati Membri l- oħra. Sal-lum, 12-il Stat Membru biss poġġew postijiet għar-rilokazzjoni għad-dispożizzjoni , b'wegħdiet li jilqgħu 1,041 persuna. Biex jappoġġaw il-proċess fuq il-post, 19-il Stat Membru ħatru Uffiċjali ta' Kollegament. L-Istati Membri jridu jżidu l-wegħdiet tagħhom b'mod sostanzjali u jnaqqsu l-ħin ta' reazzjoni biex jaċċelleraw il-varar tal-iskema. L-Italja wettqet aktar minn 14,000 ritorn furzat ta' persuni bl-ebda dritt għall-ażil fl-2015, u pparteċipat fi 11-il titjira konġunta ta' ritorn tal-Frontex b'persuni li jfittxu l-ażil rifjutati minn Stati Membri oħra. L-Italja jeħtieġ li terġa' tibda l-iskema sospiża tagħha ta' ritorn volontarju malajr kemm jista' jkun biex tnaqqas l-għadd kbir ta' persuni li jfittxu l-ażil rifjutati li jibqgħu fil-pajjiż. Tim dedikat ta' uffiċjali tal-Kummissjoni ilu x-xhur jaħdem fuq il-post flimkien mal-awtoritajiet Taljani. Progress miksub fuq ir-Rotta tal-Balkani tal-Punent Il-flussi bla preċedent ta' refuġjati u migranti li bdew fi tmiem is-sajf tal-2015 u li eskalaw fil-ħarifa poġġew ir-rotta tal-"Balkani tal-Punent" fil-mira tal-isfida iffaċċjata mill-Ewropa, bi kważi 700,000 persuna li qasmu mit-Turkija lejn il-Greċja fl-2015, b'ħafna minnhom li vvjaġġaw 'il fuq mill-Balkani tal-Punent għall-Ewropa Ċentrali u ta' Fuq. Il-ġestjoni tal-flussi fir-reġjun wriet nuqqas ta' kapaċità, kooperazzjoni u solidarjetà, kif ukoll komunikazzjoni bażika bejn il-pajjiżi matul ir-rotta: problema speċifika li kienet teħtieġ soluzzjoni operazzjonali u politika speċifika fil-livell Ewropew. Immedjatament wara l-Laqgħa tal-Mexxejja, il-parteċipanti kollha ħatru punti ta' kuntatt ta' livell għoli li jikkoordinaw l-azzjonijiet ta' segwitu permeżż ta' vidjokonferenzi kull ġmgħa organizzati mill- Kummissjoni. Ġiet stabbilita għodda kondiviża biex tipprovdi l-informazzjoni fuq il-flussi migratorji, u l-pajjiżi matul ir-rotta tejbu l-koordinazzjoni tagħhom. Ġestjoni aħjar tal-fruntieri u restrizzjonijiet fuq il-faċilitazzjoni ta' movimenti irregolari kkontribwixxew għal ġestjoni aħjar tal-flussi migratorji. Madankollu, ir-rapport jinnota wkoll li jinħtieġu aktar sforzi biex l-imsieħba jkunu nnotifikati bil- quddiem dwar politiki u miżuri li jħallu impatt fuqhom u biex jiġu evitati kundizzjonijiet unilaterali de facto abbażi ta' nazzjonalità u kostruzzjonijiet ta' ċnut. Il-Greċja qablet dwar operazzjonijiet konġunti mal-Frontex b'40 uffċjal sekondat biex jappoġġjaw it- teħid tal-marki tas-swaba' u r-reġistrazzjoni tal-migranti fuq il-fruntieri tagħha tat-Tramuntana, 293 uffiċjal sekondat fil-gżejjer Griegi (fuq l-art u l-baħar), 213 b'kollox barra miż-żoni hotspots u 100 imjegat addizzjonali tal-Frontex għandhom jaslu f'Jannar 2016. Fis-Slovenja, aktar minn 200 uffiċjal tal-pulizija ntbagħtu minn pajjiżi oħra permezz ta' arranġamenti bilaterali biex jappoġġjaw l- operazzjonijiet ta' ġestjoni tal-fruntieri — li madankollu ma jilħqux l-400 uffiċjal tal-pulizija mitluba. Is-Serbja, is-Slovenja, il-Kroazja u l-Greċja kollha attivaw l-Mekkaniżmu ta' Protezzjoni Ċivili tal- UE, billi talbu li l-pajjiżi l-oħra jibagħtulhom riżorsi biex jittrattaw mal-emerġenza umanitarja li qed jiffaċċaw fit-territorji tagħhom. Sa issa, 15-il Stat Membru rrispondew għal dawn it-talbiet, billi pprovdew affarijiet bħal akkomodazzjoni, friex, ħwejjeġ u fornimenti mediċi. Bosta oġġetti għad ma ġewx ipprovduti, u l-urġenza tal-ħtiġijiet tista' biss tiżdied hekk kif it-temp imur għall-agħar. Barra mill-wegħda tal-Greċja li tipprovdi 50,000 post ta' akkoljenza addizzjonali għall-migranti, pajjiżi oħra qablu li joħolqu 50,000 post addizzjonali ta' akkoljenza matul ir-rotta, u madwar nofs din iċ-ċifra hija disponibbli bħalissa jew qed tkun żviluppata. Madwar nofs din iċ-ċifra huma attwalment disponibbli jew qed jiġu żviluppati. Fir-rigward tal-Greċja, fl-14 ta' Diċembru l-Kummissjoni Ewropea kkonkludiet ftehim mal-UNHCR dwar il-finanzjament ta' skema ta' kiri biex ikunu pprovduti 20,000 post ta' akkolkjenza. Il-pajjiżi li pparteċipaw fil-laqgħa tal-Mexxejja tal-Balkani tal-Punent issa jeħtieġ li iżidu b'mod urġenti r-ritmu tal-forniment tal-kapaċitajiet ta' akkoljenza fid-dawl tal- kundizzjonijiet tat-temp li qed imorru għall-agħar matul ir-rotta. Il-Kummissjoni Ewropea ilha taħdem fuq il-front dwar ir-rifuġjati u l-migrazzjoni b'mod konsistenti u kontinwament għal tweġiba Ewropea kkoordinata. Mal-ħatra tiegħu, il-President tal-Kummissjoni Ewropea Jean-Claude Juncker ħatar Kummissarju b'r- responsabbiltà speċjali għall-Migrazzjoni - Dimitris Avramopoulos – biex jaħdem flimkien ma' Kummissarji oħra, ikkoordinati mill-Ewwel Viċi President Frans Timmermans, dwar politika ġdida fuq il-migrazzjoni bħala waħda mill-10 prijoritajiet tal-Linji Gwida Politiċi. Fit-13 ta' Mejju 2015, il-Kummissjoni Ewropea ppreżentat l-Aġenda Ewropea dwar il-Migrazzjoni li ppreżentat approċċ komprensiv biex tittejjeb il-ġestjoni tal-migrazzjoni fl-aspetti kollha tagħha. Żewġ pakketti ta' implimentazzjoni fl-Aġenda, fis-27 ta' Mejju 2015 u fid-9 ta' Settembru 2015 kienu diġà ġew adottati u l-miżuri relatati qed jibdew jiġu mmobilizzati. Għal aktar tagħrif Ir-Rapport ta' Progress dwar l-Implimentazzjoni tal-hotspots fil-Greċja Ir-Rapport ta' progress dwar l-Implimentazzjoni tal-hotspots fl-Italja Ir-Rapport dwar is-segwitu tal-Laqgħa tal-Mexxejja dwar il-flussi tar-refuġjati matul ir-Rotta tal- Balkani tal-Punent. L-Aġenda Ewropea dwar il-Migrazzjoni Il-Komunikazzjoni tat-23 ta' Settembru 2015: Ġestjoni tal-kriżi tar-refuġjati: miżuri operazzjonali, baġitarji u legali immedjati skont l-Aġenda Ewropea dwar il-Migrazzjoni Il-Komunikazzjoni tal-14 ta' Ottubru 2015: Ġestjoni tal-kriżi tar-refuġjati: Sitwazzjoni Attwali tal- Implimentazzjoni ta' Azzjonijiet ta' Prijorità taħt l-Aġenda Ewropea dwar il-Migrazzjoni Id-dikjarazzjoni tal-Lagħa tal-Mexxejja tal-Balkani tal-punent Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Nimplimentaw_l-A_enda_Ewropea_dwar_il-Migrazzjoni__Rapporti_ta__progress_dwar_il-Gre_ja__l-Italja_u_l-Balkani_tal-Punent.pdf